Meie:11.08.2025  7-1/173/2025

### Transpordiamet

### info@transpordiamet.ee

### Keskkonnaamet

### info@keskkonnaamet.ee

### Urve Pill

### urve.pill@maaruum.ee

### Maa- ja Ruumiamet

### maaruum@maaruum.ee

### **Seisukoha küsimine Edelahansase detailplaneeringu algatamise, keskkonnamõju hindamise eelhinnangu eelnõu ja lähteseisukohtade osas**

Vormsi Vallavalitsus on ette valmistanud Vormsi Vallavolikogu jaoks eelnõu Edelahansase detailplaneeringu algatamise ja KSH algatamata jätmise kohta Vormsi vallas Söderby külas Edelahansase ja Läänehansase (katastritunnused 90701:003:0136 ja 90701:003:0137) katastriüksustel. Edelahansase detailplaneeringu keskkonnamõju hindamise soovitakse jätta algatamata, kuna arvestades kavandatud tegevuse mahtu, iseloomu ja paiknemist ei saa eeldada detailplaneeringu elluviimise ja sihipärase kasutamisega seonduvat KeHJS § 6 nimetatud olulist keskkonnamõju. Planeeritava ala suurus on ligikaudu 13104 m2, sihtotstarve 100% maatulundusmaa. Planeeringust huvitatud isik on Jaak Kaabel, Hullo Holding OÜ.

Vastavalt esitatud taotlusele on detailplaneeringu eesmärgiks katastriüksustele ehitusõiguse ja hoonestustingimuste määramine üksikelamute ja abihoonete rajamiseks koos vajalike tehnovõrkudega ning juurdepääsuteega. Maa sihtotstarbe muutmine elamumaaks või maatulundusmaaks elamute ehitamise õigusega.

Detailplaneering on üldplaneeringut muutev kuna ei järgi nõuet jätta elamute vahele vähemalt 100 m pikkune vahemaa.

Eeltoodust tulenevalt on keskkonnamõju hindamise ja keskkonnajuhtimissüsteemi seaduse (edaspidi nimetatud KeHJS) § 33 lg 2 p 3 alusel koostatud keskkonnamõju eelhinnang ning kaalutud keskkonnamõju strateegilise hindamise vajadust.

Käesolevaga küsime teilt seisukohta keskkonnamõju strateegilise hindamise vajalikkuse kohta ja planeerimisseaduse § 81 lg 2 alusel ettepanekuid lähteseisukohtade kohta. Kirja manuses on detailplaneeringu algatamise otsuse eelnõu koos lisadega.

Lugupidamisega

/a*llkirjastatud digitaalselt/*

Marja-Liisa Meriste

Keskkonna- ja planeeringuspetsialist